Charlotte de Corday d’Armont
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Charlotte de Corday d'Armont var en fransk adelskvinne født i Caen i Normandie. På tross av sin adelsbakgrunn ble hun ivrig republikaner og sluttet seg til girondinerne under den franske revolusjon.
Girondinernes fall og jakobinernes terror gjorde et sterkt inntrykk på Corday, og da hun i Jean-Paul Marat så den hovedansvarlige for denne utviklingen, oppsøkte hun ham og drepte ham med kniv 13. juli 1793 mens han lå i badekaret. Mordet på Marat var opptakten til skrekkveldet.Corday ble dømt til døden og henrettet 17. juli 1793. Les mer i Store norske leksikon Den franske revolusjon Jean-Paul Marat Frankrikes historie